**Tiszavasvári Város Önkormányzata**

**Képviselő-testülete**

**114/2023. (IV.27.) Kt. számú**

**határozata**

**a Dessewffy kastély épületnek vagyonkezelési jogáról történő lemondási szándékról, valamint a telekmegosztás szükségességéről**

Tiszavasvári Város Önkormányzata Képviselő-testülete „Tájékoztatás a Dessewffy kastély épületnek vagyonkezelési jogáról történő lemondási szándékról, valamint a telekmegosztás szükségességéről” című előterjesztést megtárgyalta és az alábbi határozatot hozza:

A Nyíregyházi Szakképzési Centrum képviseletében Pájer Attila kancellár úr szóban, a Dessewffy kastély végrehajtási eljárása kapcsán kifejezte együttműködési szándékát az alábbiak szerint:

* az azonnali intézkedést igénylő tetőszerkezet javítás költségét (11.179.551,-Ft becsült költség) és a kastély körbekerítésének költségét vállalják,
* a 4440 Tiszavasvári, Petőfi u 1. szám alatti 2443 hrsz-ú ingatlan telekalakításának módjáról, költségéről további egyeztetéseket folytat az önkormányzattal, mely egyeztetés eredményeképpen együttműködési megállapodás kerül megfogalmazásra.

Határidő: folyamatos Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**